**ПРОТОКОЛ № 17**

**от заседанието на Комисията по правни въпроси към**

**пленума на Висшия съдебен съвет,**

**проведено на 20.09.2023 г.**

Днес, 20 септември 2023 г., сряда, от 10.00 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА - отсъства**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ**

**ВЕРОНИКА ИМОВА**

**АТАНАСКА ДИШЕВА**

**ПЛАМЕН НАЙДЕНОВ - отсъства**

**ЕВГЕНИ ИВАНОВ**

**СТЕФАН ПЕТРОВ - отсъства**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

Включва в дневния ред следната допълнителна точка:

* Закон за изменение и допълнение на Конституцията на Република България.

**Д Н Е В Е Н Р Е Д:**

**1. ОТНОСНО**:Извлечение от протокол № 33 от заседанието на комисия „Бюджет и финанси“ към пленума на Висшия съдебен съвет, проведено на 14 септември 2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1. ИЗРАЗЯВА** положително становище по предложението за включване на текстове в проекта на Закон за държавния бюджет на Република България за 2024 г. във връзка с изпълнение на заложените резултати по договор № BG05SFOP001-3.004-0001 „Въвеждане на програмно бюджетиране в органите на съдебната власт“ от 29.05.2020 г. с бенефициент Висшия съдебен съвет, като прави следните предложения за изменения и допълнения:

- в параграф единствен, ал. 1 към Закона за държавния бюджет на Република България за 2024 г. след думата „прилага“ ***се добавя*** думата „и“. Думите „в изпълнение наАктуализираната стратегия за продължаване на реформата в съдебната система, финансирани по Оперативна програма „Добро управление“, чрез административен договор № BG05SFOP001-3.004-0001 „Въвеждане на програмното бюджетиране в органите на съдебната власт“, от 29.05.2020 г. с бенефициент Висшия съдебен съвет“ ***се заличават.***

**1.2. ПРЕДЛАГА** на пленума на Висшия съдебен съвет да вземе следното решение:

1.ИЗРАЗЯВА положително становище по предложението за включване на текстове в проекта на Закон за държавния бюджет на Република България за 2024 г. във връзка с изпълнение на заложените резултати по договор № BG05SFOP001-3.004-0001 „Въвеждане на програмно бюджетиране в органите на съдебната власт“ от 29.05.2020 г. с бенефициент Висшия съдебен съвет, като прави следните предложения за изменения и допълнения:

- в параграф единствен, ал. 1 към Закона за държавния бюджет на Република България за 2024 г. след думата „прилага“ *се добавя* думата „и“. Думите „в изпълнение наАктуализираната стратегия за продължаване на реформата в съдебната система, финансирани по Оперативна програма „Добро управление“, чрез административен договор № BG05SFOP001-3.004-0001 „Въвеждане на програмното бюджетиране в органите на съдебната власт“, от 29.05.2020 г. с бенефициент Висшия съдебен съвет“ *се заличават.*

2. УВЕДОМЯВА г-н Асен Василев, министър на финансите за решението по т. 1.

**1.3. ВНАСЯ** като точка в дневния ред за разглеждане на заседание на пленума на Висшия съдебен съвет на **21.09.2023 г**.

**2. ОТНОСНО**: Закон за изменение и допълнение на Конституцията на Република България.

Въз основа на горното,

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1.** **ИЗПРАЩА** на постоянните комисии на Висшия съдебен съвет писмо от Комисия по конституционни въпроси към 49-то Народно събрание ведно със законопроект за изменение и допълнение на Конституцията на Република България, за изразяване на становище в срок до 28.09.2023 г.

**2.2.** След обобщаване на постъпилите становища, точката да се внесе на заседание на Комисия по правни въпроси.

**ПРЕДСЕДАТЕЛСТВАЩ**

**КОМИСИЯТА: (п)**

**ГЕОРГИ КУЗМАНОВ**